animo'yaong mga likha ng mga hada mga halamanan ng pangarap sa mil una noches na ang mga halaman ay namumunga ng mga granadang ginto, bagamang sa halamanang ito'pawang mga parol na papel na iba'ibang kulay lamang ang nagsabit na tagabalita dito sa ating masaganang lupain ng kasipagan ng mga hapon. kailan pa kaya tayo gagamit ng sarili nating yari! kahanga hanga at kagila gilalas ang banta ng pista. lubhang marami na, ang dalong panauhin, na buhat sa iba'ibang pook. mga lalong tanyag sa mga bayang kalapit. mga dalagang lalawigan na may kanyang sariling tatak na pagkakakilanlan, maging sa yumi, sa kilos at sa pagsasalita; may mga tingig silang nakakikiliti, may mga pangungusap silang kawiliwili, mga anyong kapintupintuho, talaghay na nanghahalina at mga ngiti at titig na tumitigatig sa mga pusong pangarapin; yumayayang umawit sa may diwang makata, at manikluhod, sumuyo at sumamba sa mga kawal ng kapanahunan.